**এস এম আব্রাহাম লিংকন** (জন্ম ১৪ নভেম্বর ১৯৬৬) বাংলাদেশের একজন আইনজীবী ও সমাজসেবক। সমাজসেবায় গুরুত্বপূর্ণ অবদানের জন্য বাংলাদেশ সরকার তাকে ২০২২ সালে একুশে পদক প্রদান করেন।

প্রাথমিক ও শিক্ষা জীবন
----------------------

এস এম আব্রাহাম লিংকন ১৯৬৬ সালের ১৪ নভেম্বর বাংলাদেশের কুড়িগ্রাম জেলার সদর উপজেলার কৃষ্ণপুর বকসীপাড়া গ্রামে নানাবাড়িতে জন্মগ্রহণ করেন। তারা বাবার নাম মহিউদ্দিন আহমদ এবং মায়ের নাম আমেনা খাতুন। বাবা মহিউদ্দিন আহমদ ছিলেন মুক্তিযুদ্ধের সংগঠক। এই দম্পতির সাত ছেলের মধ্যে পঞ্চম হচ্ছেন আব্রাহাম লিংকন।

এস এম আব্রাহাম লিংকনের প্রথম বিদ্যাপীঠের নাম খলিলগঞ্জ প্রাথমিক বিদ্যালয়। এরপর কিছুদিন তিনি কুড়িগ্রাম আলিয়া মাদ্রাসায় পড়াশোনা করেন। খলিলগঞ্জ উচ্চ বিদ্যালয় থেকে তিনি এসএসসি এবং কুড়িগ্রাম সরকারি কলেজ থেকে এইচএসসি পাশ করেন। এইচএসসি পাশের পর লিংকন ভর্তি হন রাজশাহী বিশ্ববিদ্যালয়ে। রাজশাহী বিশ্ববিদ্যালয় থেকে তিনি এলএলবি এবং এলএলএম পাস করেন। বিশ্ববিদ্যালয়ে অধ্যায়নকালীন ১৯৮৮ সালে রাকসুর সহকারী সাধারণ সম্পাদক ছিলেন তিনি। এছাড়াও আব্রাহাম লিংকন ফিলিপাইন থেকে গ্রামীণ ব্যবস্থাপনা ও উন্নয়ন এর উপর ডিপ্লোমা শেষ করেন।

কর্মজীবন
--------

১৯৯১ সালের ৯ অক্টোবর থেকে কুড়িগ্রামে আইনজীবী হিসেবে শুরু করেন তার কর্মজীবন। তিনি বাংলাদেশ সুপ্রিম কোর্টের আইনজীবী হিসেবেও তালিকাভুক্ত আছেন। ১৯৯২ সালে তিনি কুড়িগ্রাম আইন কলেজ প্রতিষ্ঠা করেন। ২০০৭ সাল থেকে আব্রাহাম লিংকন কুড়িগ্রামের পাবলিক প্রসিকিউটর হিসেবে কর্মরত আছেন।

রাজনৈতিক জীবন
-------------

আব্রাহাম লিংকন কুড়িগ্রাম জেলা আওয়ামী লীগের আইনবিষয়ক সম্পাদক ও সহসাধারণ সম্পাদক হিসেবে দায়িত্ব পালনের পর বর্তমানে সহসভাপতি হিসেবে দায়িত্ব পালন করছেন।

সমাজসেবা
--------

এস এম আব্রাহাম লিংকন বহু আলোচিত ফেলানী হত্যা মামলায় বাংলাদেশের পক্ষের আইনজীবী তিনি। এছাড়াও বাংলাদেশ ও ভারতের ১৬১টি ছিটমহল বিনিময়ে স্থানীয়ভাবে কার্যকরী ভূমিকা রাখেন অ্যাডভোকেট আব্রাহাম লিংকন। বাংলাদেশ-ভারত ছিটমহল বিনিময় সমন্বয় কমিটির উপদেষ্টাও ছিলেন তিনি। পাশাপাশি তিনি বাংলাদেশ বর্ডার ভিকটিমস রেসকিউ লিগ্যাল অ্যাসিসটেন্স ফোরামের আহ্বায়ক হিসেবে দায়িত্ব পালন করছেন। মুক্তিযুদ্ধের অসামান্য অবদান রাখা বীর নারী মুক্তিযোদ্ধা তারামন বিবির পুনর্বাসনে সহায়তা করেন এস এম আব্রাহাম লিংকন। ২০১২ সালে আব্রাহাম লিংকন কুড়িগ্রামে মুক্তিযুদ্ধের সংগ্রহশালা ‘উত্তরবঙ্গ জাদুঘর’ প্রতিষ্ঠা করেছেন।

তথ্যসূত্র
---------

1. ↑  "২০২২ সালের একুশে পদক পাচ্ছেন ২৪ বিশিষ্ট নাগরিক"। *দৈনিক প্রথম আলো*। সংগ্রহের তারিখ ফেব্রুয়ারি ৪, ২০২২।
2. ↑  "একুশে পদক পাচ্ছেন বিশিষ্ট ২৪ নাগরিক"। *দৈনিক যুগান্তর*। সংগ্রহের তারিখ ফেব্রুয়ারি ৪, ২০২২।
3. 1 2 3 4 5  "একুশে পদক পেলেন কুড়িগ্রামের আব্রাহাম লিংকন"। *সময় টিভি*। সংগ্রহের তারিখ ফেব্রুয়ারি ৪, ২০২২।
4. ↑  "একুশে পদক প্রাপ্তিতে আমার কৃতিত্ব নেই, জাতীয় শহীদদের উৎসর্গ করছি"। *বাংলা ট্রিবিউন*। ৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৪, ২০২২।

| * দে
* স
একুশে পদক বিজয়ী ২০২২ |
| --- |
| গবেষণা | 
* এম এ সাত্তার মণ্ডল
* মো. এনামুল হক
* সাহানাজ সুলতানা
* জান্নাতুল ফেরদৌস

 |  |
| বিজ্ঞান ও প্রযুক্তি | 
* আনোয়ার হোসেন

 |
| ভাষা ও সাহিত্য | 
* কামাল চৌধুরী
* ঝর্ণা দাশ পুরকায়স্থ

 |
| ভাষা আন্দোলন | 
* মোস্তফা এম এ মতিন (মরণোত্তর)
* মির্জা তোফাজ্জল হোসেন মুকুল (মরণোত্তর)

 |
| মুক্তিযুদ্ধ | 
* মতিউর রহমান
* সৈয়দ মোয়াজ্জেম আলী (মরণোত্তর)
* কিউ এ বি এম রহমান
* আমজাদ আলী খন্দকার

 |
| শিক্ষা | 
* গৌতম বুদ্ধ দাশ

 |
| শিল্পকলা | 
* জিনাত বরকতুল্লাহ (নৃত্য)
* নজরুল ইসলাম বাবু (মরণোত্তর) (সঙ্গীত)
* ইকবাল আহমেদ (সঙ্গীত)
* মাহমুদুর রহমান বেণু (সঙ্গীত)
* খালেদ খান (মরণোত্তর) (অভিনয়)
* আফজাল হোসেন (অভিনয়)
* মাসুম আজিজ (অভিনয়)

 |
| সমাজসেবা | 
* এস এম আব্রাহাম লিংকন
* জ্ঞানশ্রী মহাথের

 |
| সাংবাদিকতা | 
* এম এ মালেক

 |
| 
একুশে পদক বিজয়ী
২০১৭
২০১৮
২০১৯
২০২০
২০২১
**২০২২** 
২০২৩
২০২৪
 |